Diari Oficial de la Generalitat Valenciana


Sumari del DOGV 9806, del 11-03-2024 (2024/1797)

RESOLUCIÓ de 26 de febrer de 2024, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9806

Data del DOGV
:   11-03-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/1797


Data del document
:   26-02-2024

Organisme emissor
:   Universitat de València

Tipus de document
:   Resolució

Descriptors 

:   * Universitat de València

RESOLUCIÓ de 26 de febrer de 2024, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diversos projectes de recerca. [2024/1797]  
El Rectorat de la Universitat de València, fent ús de les atribucions que li concedeix l'article 50, en relació amb l'article 3.2 de la Llei orgànica 2/2023, de 22 de març, del sistema universitari, resol:  
  
  
Convocar l'oferta pública de diferents places d'aquest organisme amb contracte laboral a càrrec de diversos projectes de recerca, segons figuren en els annexos d'aquesta resolució, d'acord amb les bases següents:  
  
Primera. Normes generals  
1.1. Aquesta oferta té per objecte la selecció de personal per a cobrir diversos llocs de personal laboral per a projectes de recerca mitjançant el sistema de concurs.  
1.2. D'acord amb el que estableix l'article 89 de la Llei orgànica 2/2023, de 22 de març, del sistema universitari, la realització d'aquest procés selectiu s'ha d'ajustar al qual disposa la legislació vigent per a la funció pública de la Generalitat Valenciana i a la normativa laboral continguda en l'Estatut dels Treballadors i les seues modificacions.  
  
També hi és aplicable la normativa específica universitària recollida en la Llei orgànica del sistema universitari, la Llei de la ciència i els Estatuts de la Universitat de València, així com en les bases d'aquesta convocatòria.  
1.3. Els processos selectius que es realitzen en cada convocatòria tenen lloc mitjançant un concurs que consisteix en la valoració dels mèrits i la realització d'una entrevista.  
1.4. L'adjudicació dels llocs a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits que per a cada lloc de treball són exigits i que s'indiquen en l'annex de cada convocatòria.  
1.5. Aquesta convocatòria es publica en el Diari Oficial de la Generalitat Valenciana (DOGV), en el tauler oficial d'anuncis de la Universitat de València, l'adreça electrònica del qual és: https://webges.uv.es/uvtaeweb/vertablonfrontaction.do'filtro=tipo&valor=48&filtrar&grupoNavegacion=0&servicioNavegacion=-1, i en la pàgina web del Servei de Recursos Humans (PAS), secció de PAS Investigació: http://www.uv.es/pasinvest.  
La publicació en el DOGV es pren com a referència a l'efecte del còmput de terminis per a la presentació de sol·licituds de participació.  
La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.  
  
  
Segona. Requisits generals de les persones aspirants  
Per a ser admeses, les persones aspirants han de reunir els requisits següents:  
2.1. Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat Constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.  
Així mateix, s'hi poden presentar persones aspirants amb nacionalitat diferent de la que s'ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s'ofereix ha d'acreditar almenys el permís de treball i de residència en el moment de la contractació.  
2.2. Tenir complerts almenys 16 anys el dia en què acaba el termini de presentació de sol·licituds.  
2.3. Posseir una de les titulacions acadèmiques de les que figuren en l'annex corresponent a la convocatòria que es vulga sol·licitar, o estar en condicions d'obtenir el títol corresponent en la data en què acaba el termini de presentació de sol·licituds.  
En el cas de titulacions obtingudes a l'estranger, s'ha d'estar en possessió de la credencial qual n'acredita l'homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat la equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S'ha d'entendre que hi ha denegació quan l'homologació està condiciona al compliment de determinats requisits, mentre que no es complisquen.  
2.4. Si s'exigeix com a requisit un nivell d'idioma, s'utilitza per a la seua avaluació la Taula d'Equivalències d'Acreditació de L2 de la UV, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits. https://links.uv.es/0AWddjI  
2.5. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
  
2.6. No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol Administració o treball públic. En el cas de persones aspirants de nacionalitat no espanyola, han d'acreditar igualment que no estan sotmeses a sanció disciplinària o condemna penal qual els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.  
Tots aquests requisits s'han de reunir en el moment en què acaba el termini de presentació de sol·licituds i s'han de mantenir durant el procés selectiu.  
Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se'ls pot exigir la responsabilitat corresponent, sense perjudici, si escau, de la seua exclusió del procés selectiu.  
  
  
Tercera. Sol·licituds  
3.1. Les persones interessades han de reunir els requisits assenyalats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (URL) es publica en la pàgina web de la Secció de Pas Investigació, http://www.uv.es/pasinvest, a partir de la publicació d'aquesta resolució en el DOGV.  
Per a emplenar la sol·licitud, la Universitat té a disposició de les persones interessades una guia a la qual es pot accedir a través de l'enllaç: https://go.uv.es/sNh0jds.  
Si alguna persona té dificultats a l'hora de realitzar la tramitació electrònica, pot accedir a l'eina de suport TIC de la Universitat de València a través del següent enllaç: https://links.uv.es/eadmin/ticketing\_es. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS mitjançant l'adreça de correu electrònic: samhewe@sz.ut.  
3.2. El termini de presentació de les sol·licituds és de deu dies hàbils, comptadors a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
  
Quarta. Documentació que cal adjuntar electrònicament  
En el formulari electrònic es requereix que s'adjunte diversa documentació, preferentment en format PDF. Aquesta documentació s'ha d'inserir en les pestanyes i en l'espai reservat per a això. S'ha de fer de la següent manera:  
4.1. En la pestanya quarta s'ha d'inserir el document PDF del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.  
També s'hi ha d'inserir en aquesta mateixa pestanya la resta de documents PDF que acrediten qualsevol altre requisit que s'exigisca en la convocatòria.  
4.2. En la pestanya cinquena s'ha d'inserir el document PDF del DNI, passaport o NIE, aquests dos últims documents només si la persona que es presenta no té la nacionalitat espanyola.  
4.3. També s'hi ha d'inserir el curriculum vitae en un document PDF, o un ZIP. Es pot fer servir el model establert en aquest enllaç: http://go.uv.es/F3LCmfj.  
No és necessari que els documents adjuntats estiguen confrontats en aquest moment del procediment; n'hi ha prou amb la declaració responsable de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir a les persones aspirants perquè acrediten la veracitat de les circumstàncies i documents aportats i que hagen sigut objecte de valoració.  
  
  
Quinta. Sistema selectiu  
5.1. El procés selectiu consta d'un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.  
  
Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.  
  
5.2. La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.  
  
5.3. Finalitzat el procés selectiu, la baremació de les persones aspirants i la proposta de contractació i de formació de la borsa es publica en el tauler d'anuncis de la Universitat de València i en la pàgina web http://www.uv.es/pasinvest.  
5.4. L'adjudicació dels llocs convocats es fa per resolució de la gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.  
5.5. La comissió avaluadora pot declarar desert el procediment de selecció en cas que, després de la valoració dels mèrits i, si s'escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
  
5.6. Les borses de treball que deriven d'aquests processos selectius romandran vigents mentre dure el projecte de recerca per al qual van ser convocats. Les crides a les persones aspirants es fa per l'ordre de la borsa.  
  
Sisena. Comissió avaluadora  
6.1. La comissió avaluadora és la que figura en l'annex corresponent a cada convocatòria.  
6.2. És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el Full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.  
A aquest efecte, els seus membres han d'emplenar la corresponent declaració d'absència de conflicte d'interessos (DACI), que s'ha d'adjuntar a l'acta de constitució de la comissió i que forma part de l'expedient administratiu. N'hi ha un model normalitzat per la Universitat en la pàgina web: https://go.uv.es/knoH1NF.  
6.3. La comissió és l'encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
6.4. El procediment d'actuació de la comissió s'ha d'ajustar en cada moment al qual disposa la Llei 40/2015, d'1 d'octubre, de règim jurídic del sector públic.  
6.5. Per a les comunicacions i qualsevol problema que puga sorgir, la comissió avaluadora té la seu en el lloc que s'indica en l'annex corresponent a la convocatòria que se sol·licita.  
  
Setena. Contractació  
7.1. Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.  
7.2. La data d'inici és la que està fixada en la proposta de contractació, en funció de les necessitats dels projectes i sempre que siga viable administrativament.  
7.3. La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d'establir les següents:  
7.3.1. Acabament o esgotament de la consignació pressupostària.  
7.3.2. Acabament de les tasques consignades al lloc de l'empleat o empleada dins del projecte.  
7.3.3. Acabament del projecte.  
  
Vuitena. Informació sobre les dades recollides  
8.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.  
Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
8.2. Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de RRHH (PAS), Secció de PAS-Invest.  
En aquesta sol·licitud s'han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d'aquesta informació a l'efecte d'argumentar o plantejar una possible reclamació o al·legació.  
L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.  
8.3. Per a més informació sobre el tractament de les dades, es pot accedir a l'enllaç: http://go.uv.es/88bqyH6  
  
Novena. Clàusula d'idioma  
El text íntegre d'aquesta resolució, així com els documents inclosos com a annexos, han estat redactats en els idiomes anglès, valencià i castellà, considerant-se les tres versions com a oficials, si bé es fixa com a prioritària per a la seua interpretació en cas de discrepància la versió en castellà.  
  
Desena. Recursos  
Contra aquesta resolució, que exhaureix la via administrativa, es pot interposar potestativament un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.  
  
Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració, si s'escau, pot revisar les resolucions del tribunal d'acord amb l'esmentada norma.  
  
València, 26 de febrer de 2024.- La rectora, (p. d. DOGV 30.05.2022), el gerent: Juan Vicente Climent Espí.  
  
  
  
  
ANNEX I  
  
Projecte: «Materiales avanzados para tecnologías verdes (GREENMAN). CPI-24-079». Programa Prometeu per a grups d'investigació d'Excel·lència de la Conselleria d'Innovació, Universitats, Ciència i Societat Digital. (actualment Conselleria d'Educació, Universitats i Ocupació) (CIPROM/2021/075), ajudes convocades per Resolució de 14 de setembre de 2021.  
  
Oferta pública d'un lloc de treball d'investigador/a en formació.  
  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a en formació.  
Grup: A.  
Subgrup: A1.  
1.2. Jornada de treball: 35 hores setmanals.  
1.3. Dotació de l'ajuda: Segons el que estableix l'apartat Primer 6.a) de l'annex XI de la Resolució de 14 de setembre de 2021, de la Conselleria d'Innovació, Universitats, Ciència i Societat Digital, (actualment Conselleria d'Educació, Universitats i Ocupació)per la qual es convoquen per a l'exercici 2022, subvencions de el Programa per a la promoció de la investigació científica, el desenvolupament tecnològic i la innovació a la Comunitat Valenciana (DOGV 9185 / 30.09.2021).  
  
1.4. Funcions i tasques que s'han de desenvolupar:  
- Adquisició d'espectres Raman colocalizats amb AFM, KPFM w i 2w en mostres de GO, rGO i altres materials d'interès.  
- Desenvolupament d'un programa en Python per a l'anàlisi d'espectres Raman.  
- Desenvolupament d'un programa en Python per a l'anàlisi d'imatges AFM.  
- Anàlisi creuada dels resultats de les diferents tècniques.  
- Estudi bibliogràfic dels resultats.  
1.5. Objecte i Període: estudi sistemàtic de les propietats d'òxids de grafè.   
El contracte està determinat per la durada del projecte i la disponibilitat pressupostària.  
1.6. Requisits:  
1.6.1. Titulació: Grau en Física o titulació equivalent.  
1.6.2. Estar admès/a en un programa de doctorat a la Universitat de València en el moment de la seua contractació.  
1.6.3. Anglès: Certificat de nivell C1 o titulació equivalent.  
  
2. Barem  
2.1. Mèrits preferents:  
2.1.1. Nota mitjana de l'expedient acadèmic dels estudis de llicenciatura, arquitectura, enginyeria, grau, diplomatura, arquitectura tècnica o enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.  
  
2.1.2. Beca de col·laboració del Ministeri d'Educació: 0,05 punts.  
  
2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.  
2.1.4. Publicacions científiques relacionades amb l'objecte del contracte (fins a un màxim d'1,70 punts):  
6.0.2.2. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la Comissió d'Investigació: 0,5 punts.  
  
7.1.8.1. Per cada publicació en revistes científiques no relacionades en les llistes esmentades en el punt anterior: 0,25 punts.  
4.0.6.6. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.  
2.2. Altres mèrits preferents relacionats amb l'objecte del contracte (fins un màxim de 3 punts).  
- Experiència en caracterització de materials i els seus nanoestructures (nanofils, materials 2D...).  
- Experiència en microscòpia Raman de materials i nanomaterials.  
  
- Experiència en microscòpia de forces (AFM).  
- Experiència en microscòpia de sonda Kelvin (KPFM), w i 2w.  
- Experiència de programació.  
La comissió pot acordar la realització d'una entrevista a fi de concretar millor la valoració dels mèrits preferents.  
  
3. Comissió avaluadora titular  
President: Juan Pascual Martínez Pastor, professor del Departament de Física Aplicada i Electromagnetisme.  
Vocal 1: Daniel Jorge Errandonea Ponce, professor del Departament de Física Aplicada i Electromagnetisme.  
Vocal 2: Vicente Muñoz Sanjosé, professor del Departament de Física Aplicada i Electromagnetisme.  
Vocal 3: M.ª Victoria Castillo Giménez, professora del Departament de Física Atòmica, Molecular i Nuclear.  
Secretària: M.ª del Carmen Martínez Tomàs, professora del Departament de Física Aplicada i Electromagnetisme.  
  
4. Comissió avaluadora suplent  
Presidenta: Sonia Murcia Mascaros, professora del Departament de Química Inorgànica.  
Vocal 1: Ana Cros Stotter, professora del Departament de Física Aplicada i Electromagnetisme.  
Vocal 2: Abilio Candido Reig Escriva, professor del Departament de Enginyeria Electrònica.  
Vocal 3: Domingo Martínez García, professor del Departament Física Aplicada i Electromagnetisme.  
Secretària: Gabriela Alejandra Barenboim Szuchman, professora del Departament de Física Teòrica.  
  
Per a les comunicacions i qualsevol problema que puga sorgir, la comissió avaluadora té la seu en l'Institut Universitari de Ciència dels Materials (ICMUV) de la Universitat de València.  
  
  
ANNEX II  
  
Projecte: «Behavioural replication of human drivers for CCAM (BERTHA). CPI-24-082».  
Oferta pública d'un lloc de treball d'investigador/a doctor/a júnior.  
  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a doctor/a júnior.  
Grup: A.  
Subgrup: A1.  
1.2. Jornada de treball: 37 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 2.345,90 euros (12 pagues).  
1.4. Funcions i tasques que s'han de desenvolupar:  
- Investigació i desenvolupament en models probabilístics de xarxes bayesianes per a modelitzar escenaris de conducció de vehicles autònoms.  
- Utilització de software específic per a xarxes bayesianes (Hugin) i implementació dels models desenvolupats amb R.  
- Participació en el disseny d'experiments generadors de dades per a diferents escenaris de conducció definits.  
- Difusió del treball d'investigació produït mitjançant informes, articles, conferències, etc.  
1.5. Objecte i Període: investigació en Xarxes Bayesianes per a vehicles autònoms en el marc inferencial Bayesià.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1. Titulació: Doctorat en Estadística i Optimització, o titulació equivalent.  
Obtenció del títol amb una antelació màxima de quatre anys respecte a la publicació de la convocatòria. S'entén com a data d'obtenció del grau de doctor la data de lectura i aprovació de la tesi doctoral.  
  
  
2. Barem  
2.1. Producció científica (fins a 40 punts): la direcció de tesis, la publicació d'articles científics, llibres, capítols de llibre i monografies i la presentació de treballs en reunions científiques es valora d'acord amb el barem per a la valoració de la memòria anual d'investigació vigent en el moment de la publicació de la convocatòria.  
  
2.2. Mèrits preferents relacionats amb l'objecte del contracte (fins a 20 punts): el tribunal pot acordar la realització d'una entrevista a fi de concretar millor la valoració dels mèrits preferents.  
  
- Grau en Matemàtiques.  
- Màster en Bioestadística.  
Coneixements avançats de:  
- Inferència Bayesiana.  
- Dades longitudinals.  
- Models de cadenes de Markov ocultes.  
- Valencià i anglès.  
2.3. Participació en projectes de recerca competitius (fins a 15 punts):  
2.3.1. Per cada any de participació acreditada com a membre de l'equip a temps complet en projectes de recerca de convocatòries competitives del Pla Nacional d'R+D o programes autonòmics, s'assignen 3 punts.  
2.3.2. Per cada any de participació acreditada com a membre de l'equip en projectes de recerca europeus, s'assignen 5 punts.  
2.4. Participació en activitats de transferència del coneixement (fins a 15 punts):  
2.4.1. Per cada any de participació acreditada com a membre de l'equip a temps complet en contractes i convenis per a realitzar projectes de recerca, s'assignen 3 punts. En queden excloses les prestacions de serveis, assessories i activitats formatives.  
2.4.2. Per figurar com a coinventor/coautor en patents, models d'utilitat o qualsevol altre tipus de propietat industrial o intel·lectual, s'assignen 5 punts.  
2.5. Estades postdoctorals en una altra universitat i centres de recerca diferents del centre d'obtenció de la tesi doctoral (fins a 10 punts):  
  
2.5.1. Per cada any acreditat d'estada en unes altres universitats i centres de recerca, finançada per convocatòries competitives del Programa Marc Europeu, Pla Nacional d'R+D o programes autonòmics, s'assignen 5 punts. Les estades han de tenir una durada mínima de 30 dies consecutius.  
2.5.2. Per cada any acreditat d'estada en unes altres universitats i centres de recerca, sense finançament competitiu, s'assignen 2 punts. Les estades han de tenir una durada mínima de 30 dies consecutius.  
  
  
3. Comissió avaluadora titular  
President: David V. Conesa Guillén, professor del Departament d'Estadística i Investigació Operativa.  
Vocal 1: Carmen Armero Cervera, professora del Departament d'Estadística i Investigació Operativa.  
Vocal 2: Antonio Baeza Manzanares, professor del Departament de Matemàtiques.  
Vocal 3: Guillermo Ayala Gallego, professor del Departament d'Estadística i Investigació Operativa.  
Secretària: Anabel Forte Deltell, professora del Departament d'Estadística i Investigació Operativa.  
  
4. Comissió avaluadora suplent  
President: Antonio Manuel López Quilez, professor del Departament d'Estadística i Investigació Operativa.  
Vocal 1: Ana Corberan Vallet, professora del Departament d'Estadística i Investigació Operativa.  
Vocal 2: Miguel Àngel Martínez Beneito, professor del Departament d'Estadística i Investigació Operativa.  
Vocal 3: M. Dolores Pérez Ramos, professora del Departament de Matemàtiques.  
Secretari: Sergio Segura de León, professor del Departament d'Anàlisi Matemàtica.  
  
Per a les comunicacions i qualsevol problema que puga sorgir, la comissió avaluadora té la seu en el Departament d'Estadística i Investigació Operativa de la la Facultat de Ciències Matemàtiques de la Universitat de València.  
  
  
ANNEX III  
  
Projecte: «Estrés, regulación emocional y función cognitiva en personas con quejas subjetivas de memoria. CPI-24-087». Cofinançat per l'Agència Estatal d'Investigació - AEI -i pel Ministeri de Ciència, Innovació i Universitats.  
  
Oferta pública de d'un lloc de treball d'investigador/a doctor/a júnior.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a doctor/a júnior.  
Grup: A.  
Subgrup: A1.  
1.2. Jornada de treball: 20 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps parcial, és de 1.268,05 euros (12 pagues).  
1.4. Funcions i tasques que s'han de desenvolupar:  
- Realització de sessions experimentals.  
- Gestió de bases de dades i anàlisis estadístiques.  
- Redacció de manuscrits i informes per a la seua publicació.  
- Difusió en congressos o comunicacions.  
1.5. Objecte i Període: avaluació neuropsicològica i anàlisi de bases de dades, elaboració d'informes i manuscrits.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1. Titulació: Doctorat en Neurociències, o titulació equivalent.  
  
Obtenció del títol amb una antelació màxima de quatre anys respecte a la publicació de la convocatòria. S'entén com a data d'obtenció del grau de doctor la data de lectura i aprovació de la tesi doctoral.  
  
  
2. Barem  
2.1. Producció científica (fins a 40 punts): la direcció de tesis, la publicació d'articles científics, llibres, capítols de llibre i monografies i la presentació de treballs en reunions científiques es valora d'acord amb el barem per a la valoració de la memòria anual d'investigació vigent en el moment de la publicació de la convocatòria.  
  
2.2. Mèrits preferents relacionats amb l'objecte del contracte (fins a 20 punts): el tribunal pot acordar la realització d'una entrevista a fi de concretar millor la valoració dels mèrits preferents.  
  
- Grau en Psicologia.  
- Màster en Neurociència Cognitiva.  
- Experiència en investigació psicobiològica en humans.  
- Registres d'activitat EEG i HRV.  
- Beques d'investigació en convocatòries competitives.  
- Publicacions científiques.  
- Presentacions a Congressos.  
- Estades nacionals i internacionals.  
2.3. Participació en projectes de recerca competitius (fins a 15 punts):  
2.3.1. Per cada any de participació acreditada com a membre de l'equip a temps complet en projectes de recerca de convocatòries competitives del Pla Nacional d'R+D o programes autonòmics, s'assignen 3 punts.  
2.3.2. Per cada any de participació acreditada com a membre de l'equip en projectes de recerca europeus, s'assignen 5 punts.  
2.4. Participació en activitats de transferència del coneixement (fins a 15 punts):  
2.4.1. Per cada any de participació acreditada com a membre de l'equip a temps complet en contractes i convenis per a realitzar projectes de recerca, s'assignen 3 punts. En queden excloses les prestacions de serveis, assessories i activitats formatives.  
2.4.2. Per figurar com a coinventor/coautor en patents, models d'utilitat o qualsevol altre tipus de propietat industrial o intel·lectual, s'assignen 5 punts.  
2.5. Estades postdoctorals en una altra universitat i centres de recerca diferents del centre d'obtenció de la tesi doctoral (fins a 10 punts):  
  
2.5.1. Per cada any acreditat d'estada en unes altres universitats i centres de recerca, finançada per convocatòries competitives del Programa Marc Europeu, Pla Nacional d'R+D o programes autonòmics, s'assignen 5 punts. Les estades han de tenir una durada mínima de 30 dies consecutius.  
2.5.2. Per cada any acreditat d'estada en unes altres universitats i centres de recerca, sense finançament competitiu, s'assignen 2 punts. Les estades han de tenir una durada mínima de 30 dies consecutius.  
  
  
3. Comissió avaluadora titular  
President: Vicente González Roma, professor del Departament de Psicologia Social.  
Vocal 1: Otilia Alicia Salvador Fernández-Montejo, professora del Departament de Psicobiologia.  
Vocal 2: Vicente Javier Prado Gasco, professor del Departament de Psicologia Social.  
Vocal 3: Vicente A. Martínez Tur, professor del Departament de Psicologia Social.  
Secretària: Esperanza González Bono, professora del Departament de Psicobiologia.  
  
4. Comissió avaluadora suplent  
President: José Ramos López, professor del Departament de Psicologia Social.  
Vocal 1: Raquel Costa Ferrer, professora del Departament de Psicobiologia.  
Vocal 2: Juan C. Ruiz Ruiz, professor del Departament de Metodologia de les Ciències del Comportament.  
Vocal 3: Ferran Suay Lerma, professor del Departament de Psicobiologia.  
Secretària: Ana Zornoza Abad, professora del Departament de Psicologia Social.  
  
Per a les comunicacions i qualsevol problema que puga sorgir, la comissió avaluadora té la seu en l'Institut d'Investigació en Psicologia dels Recursos Humans, del Desenvolupament Organitzacional i de la Qualitat de Vida Laboral [IDOCAL] de la Universitat de València.  
  
  
ANNEX IV  
  
Projecte: «Control de la orientación de proteínas de membrana helicoidales con luz. CPI-24-089». Finançat per l'Agència Estatal d'Investigació -AEI-, Ministeri de Ciència, Innovació i Universitats i per la Unió Europea a través del Fons Europeu de Desenvolupament Regional -FEDER-.  
  
Oferta pública de d'un lloc de treball d'investigador/a doctor/a júnior.  
  
1. Condicions generals del lloc de treball que s'ofereix  
1.1. Denominació i classificació del lloc de treball:  
Investigador/a doctor/a júnior.  
Grup: A.  
Subgrup: A1.  
1.2. Jornada de treball: 37 hores setmanals.  
1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 2.345,90 euros (12 pagues).  
1.4. Funcions i tasques que s'han de desenvolupar:  
- Aplicar diversos mètodes espectroscòpics (principalment infraroig (IR), fluorescència, UV-vis, i dicroisme circular (CD)) per caracteritzar canvis en l'estructura i en l'orientació de diferents pèptids de membrana amb canvis en el gruix en la membrana lipídica.  
- Posar a punt mètodes per a canviar el gruix de la membrana, incloent-hi canvis en la composició lipídica d'aquests, canvis en el nivell d'hidratació de les membranes, i mitjançant la incorporació i il·luminació de fotolípids.  
- Obtindre condicions en les quals hi haja canvis notables en l'orientació de pèptids en canviar el gruix de la membrana, i estudiar la dinàmica d'aquests canvis d'orientació mitjançant espectroscòpia IR resolta en el temps.  
1.5. Objecte i Període: control de l'orientació de pèptids de membrana helicoidals amb llum.  
El contracte està determinat per la durada del projecte i la disponibilitat pressupostària.  
1.6. Requisits:  
1.6.1. Titulació: Doctorat en Química, o en Física, o en Biologia,o titulació equivalent.  
Obtenció del títol amb una antelació màxima de quatre anys respecte a la publicació de la convocatòria. S'entén com a data d'obtenció del grau de doctor la data de lectura i aprovació de la tesi doctoral.  
  
  
2. Barem  
2.1. Producció científica (fins a 40 punts): la direcció de tesis, la publicació d'articles científics, llibres, capítols de llibre i monografies i la presentació de treballs en reunions científiques es valora d'acord amb el barem per a la valoració de la memòria anual d'investigació vigent en el moment de la publicació de la convocatòria.  
  
2.2. Mèrits preferents relacionats amb l'objecte del contracte (fins a 20 punts): el tribunal pot acordar la realització d'una entrevista a fi de concretar millor la valoració dels mèrits preferents.  
  
- Experiència investigadora en la preparació i estudi de membranes lipídiques.  
- Experiència investigadora en l'estudi de proteïnes de membrana.  
  
- Experiència investigadora en l'estudi de la interacció de pèptids amb membranes lipídiques.  
- Experiència en l'ús de l'espectroscòpia d'infraroig per a l'estudi de membranes lipídiques, i proteïnes i pèptids de membrana.  
2.3. Participació en projectes de recerca competitius (fins a 15 punts):  
2.3.1. Per cada any de participació acreditada com a membre de l'equip a temps complet en projectes de recerca de convocatòries competitives del Pla Nacional d'R+D o programes autonòmics, s'assignen 3 punts.  
2.3.2. Per cada any de participació acreditada com a membre de l'equip en projectes de recerca europeus, s'assignen 5 punts.  
2.4. Participació en activitats de transferència del coneixement (fins a 15 punts):  
2.4.1. Per cada any de participació acreditada com a membre de l'equip a temps complet en contractes i convenis per a realitzar projectes de recerca, s'assignen 3 punts. En queden excloses les prestacions de serveis, assessories i activitats formatives.  
2.4.2. Per figurar com a coinventor/coautor en patents, models d'utilitat o qualsevol altre tipus de propietat industrial o intel·lectual, s'assignen 5 punts.  
2.5. Estades postdoctorals en una altra universitat i centres de recerca diferents del centre d'obtenció de la tesi doctoral (fins a 10 punts):  
  
2.5.1. Per cada any acreditat d'estada en unes altres universitats i centres de recerca, finançada per convocatòries competitives del Programa Marc Europeu, Pla Nacional d'R+D o programes autonòmics, s'assignen 5 punts. Les estades han de tenir una durada mínima de 30 dies consecutius.  
2.5.2. Per cada any acreditat d'estada en unes altres universitats i centres de recerca, sense finançament competitiu, s'assignen 2 punts. Les estades han de tenir una durada mínima de 30 dies consecutius.  
  
  
3. Comissió avaluadora titular  
President: Eugenio Coronado Miralles, professor del Departament de Química Inorgànica.  
Vocal 1: Víctor Armando Lorenz Fonfria, professor del Departament de Bioquímica i Biologia Molecular.  
Vocal 2: Amparo Chafer Ortega, professora del Departament d'Enginyeria Química.  
Vocal 3: Laura Escuder Gilabert, professora del Departament de Química Analítica  
Secretari: Enrique Garcia-España Monsonis, professor del Departament de Química Inorgànica.  
  
4. Comissió avaluadora suplent  
Presidenta: Julia Pérez Prieto, professora del Departament de Química Orgànica.  
Vocal 1: Jesús Salgado Benito, professor del Departament de Bioquímica i Biologia Molecular.  
Vocal 2: Salvador Garrigues Mateo, professor del Departament de Química Analítica.  
Vocal 3: Carmen Molins Legua, professora del Departament de Química Analítica. Secretari: Carlos José Gomez Garcia, professor del Departament de Química Inorgànica.  
  
Per a les comunicacions i qualsevol problema que puga sorgir, la comissió avaluadora té la seu en l'Institut de Ciència Molecular (ICMOL) de la Universitat de València.